钦定古今图书集成/历象汇编/庶征典/第172卷 > 《管窥辑要》 > 《马占》
## 钦定古今图书集成/历象汇编/庶征典/第172卷 > 《管窥辑要》 > 《马占》

白马赤鬣，王者任用贤良，乘服有度则至。

马食沙石，将勇士强，攻伐必胜。

“马群鸣朝朝”，乃是豪王之声，军宜远行深入，战必胜。
马悲鸣，有大忧。马夜鸣，有外兵来。马蹋地不食而鸣，
将有千里之行。战长长鸣，晨夜不息，暴敌将至。马驴
不食草而绕宅啼鸣，有丧祸凶事。马忽拒，主嘶鸣，人
口分散。军马乘困而悲鸣，有思乡之声，军退不退，军
败。

马数视其蹄，臣下强，不肯行阵，内自凶殃。一曰：兵乱。
马逸入宫，大臣不受主命。其鸣也，主令不行，臣夺主位。《京房占》曰：“有兵事，主死，国乱亡。”

《上马之际忽头啮人足镫》、或触人衣裳，下有阴谋有
成。

马易毛京房曰：“名曰《易衣》，君有忧，有更，令，家人之马
则死。”其家长握镜占曰：“马忽易色，有大丧马，一夕改
尾，国易政。”

《马》作《人言》，“是谓乱国之妖”，善恶如其言。

马生角，其君以用兵败亡。京房曰：“下不顺政，厥妖马
生角，兹谓贤士不足。”又曰：“马生角，天子自将征伐；
马化为牛，君且无兵；马化为狐，其国不昌。”

牡马生驹，《京房》曰：“方伯分威，厥妖牡马生驹。”

马生子三足，大臣非才，不胜其任。“马生子无尾”，兵起，
国弱君亡。后一目，君弱，在军中其将弱。生子三目以
上，臣制主命。二口以上，其国政乱。三鼻以上，民流亡。
三耳以上，人多死。二足，人流亡，政令不行，军不用命。
三足，其邑主者亡。二阴以上，有兵。

马生子，目在腹下及左右，其邑有兵。目在四肢，其邑
人且为俘囚。目在阴，其邑大弱，主亡。目在背下，不从，
杀人流血。生子。口在背，民去，其君凶。口在腹，谷贵民
饥。耳鼻在四肢，兵起。耳鼻在腹及背，臣谋君忧。足在
首，君失邑。在背，人主有远行。在腹，主劳民饥。尾在首
足，谷不成；在背，君不安；在腹，臣谋叛。

《马生子》，无目，国君久疾；无口鼻，君无子；无耳，失聪，无
足，君失位；无尾，兵起，国弱，君亡后。

马生人。《京房》曰：“上无天子，诸侯相伐，民流百姓劳，厥
妖生人。生人一身两首以上，邑有叛兵；一身三首，邑
相挽为乱。一首二颡，邑有大兵。一身三首以上，或无
目；三耳以上，或多口；多耳或无口鼻，皆为兵，饥，不祥。
有臂无足，邑兵败；三臂以上，君有恶疾；三足以上，其
邑大劳；三阴以上，臣谋主。”

马。生人首在腋下，臣弑其主。首在足下，君死国亡。首
在背，民大苦。在阴，君亡地。生人目在腋下，其君哭；目
在背，邑有大兵，民流亡。在腹若喉颡，君失地。在足下，
下人谋上。生人口在腹，邑有兵，人饥。口在背，邑有大
事，民绝食。生人鼻在腹下，主令不行。在足下，民哭相
从。在腹，其邑谷不成；在胁，民劳；在阴，鬼神不享君祀。
《生人》耳在背，民不从，邑有兵。“耳在腹”，其邑弱，主令不
行。“耳在阴”，贤者不上通。《生人》，阴在上，其主无子。阴在
背腹，民饥，臣谋。上“四肢”在首及项，其君失位。

《马生人》，无首，其君疾病。无目，君失位，国亡。无口，大饥。
无鼻，其邑有丧。无耳，有鬼惊。人生无手足，邑不穀。无
臂，邑败；无腹，兵饥，国亡。

马生人；人身六畜面，民饥主易。人身六畜中，邑有兵；
人面野兽身，邑国有兵。人面蛇首，其国邑亡；人面，天
下有亡国。人面鸟首，其国邑有兵；人身蛇首，其国邑
亡。人面虫身，有大丧，其邑国为墟。人身龙首，主弱不
治。人面龙身，民流亡。《五行传》曰：“子孙必有非姓者。
马生他畜，国有大事；生羊，邑国大安；生牛，五谷昌；人
安”生他畜，一首两身，其国君亡。生他畜二口以上，天
下有争兵。《三鼻》以上，民大饥。三目三耳以上，社稷亡。
生六畜无首，君失位。无四足，君危不安。无目，臣蔽主
明，君令不行。无鼻口，天下有兵。无耳，君失忠。臣无阴，
女主乱。

马生野兽，有他变形，皆为兵丧。

《马生鱼，邑》主忧，有大水，五谷不成，大饥。

马生蛇虫，邑有流亡。

马生五谷。《京房》曰：“岁美人安。”

马生《金铁》，邑人，谋贼上。

《马生石》，其国兵强。

《马生土》，君益地。

“马生布帛。”有《更令》。

周

### 敬王二十年宋夺公子地之马公子地公子辰叛

按《春秋》不书，　按《汉书五行志左氏传》：定公十年：“宋
公子地有白马驷，公嬖。向魋欲之，公取而朱其尾鬣
以予之。地怒，使其徒抶魋而夺之。魋惧将走，公闭门
而泣之，目尽肿。公弟辰谓地曰：‘子为君礼，不过出竟，
君必止子’。地出奔陈，公弗止。辰为之请，不听。辰曰：‘是
我迋’。”〈师古曰迋欺也〉“吾兄也。吾以国人出，君谁与处？”遂与其
徒出奔陈。明年，俱入于萧以叛，大为宋患。近马祸也。

### 显王二十八年〈即秦孝公二十一年〉秦有马生人

### 赧王二十八年〈即秦昭王二十年〉秦有牡马生子而死按史记周本纪不载 按汉书五行志史记秦孝公二十一年有马生人昭王二十年牡马生子而死刘

向以为皆马祸也。孝公始用商君攻守之法，东侵诸
侯，至于昭王，用兵弥烈，其象将以兵革抗极，成功而
还自害也。牡马非生类，妄生而死，犹秦恃力强得天
下而还自灭之象也。一曰，诸畜生非其类，子孙必有非其姓者。至于始皇，果吕不韦子。京房《易传》曰：“方伯
分威，厥妖牡马生子，亡天下；诸侯相伐，厥妖马生人。”